CELEX: 62008CA0526
Language: et
Date: 2010-06-29 00:00:00
Title: Kohtuasi C-526/08: Euroopa Kohtu (suurkoda) 29. juuni 2010 . aasta otsus — Euroopa Komisjon versus Luksemburgi Suurhertsogiriik (Liikmesriigi kohustuste rikkumine — Vastuvõetavus — Non bis in idem — Kohtuotsuse seadusjõud — EÜ artikkel 226 ja EÜ artikkel 228 — Kodukorra artikkel 29 — Kohtumenetluse keel — Direktiiv 91/676/EMÜ — Veekogude kaitsmine põllumajandusest lähtuva nitraadireostuse eest — Siseriiklikud meetmed, mis ei ole kooskõlas eeskirjadega väetiste kasutamise ajavahemike, tingimuste ja tehnikate kohta — Minimaalne virtsa ladustamisvõimsus — Väetiste kasutamise keeld tugeva kaldega maa-alal — Väetiste ühtlast ja tõhusat kasutamist kindlustav tehnika)

28.8.2010   
            
            
               ET
            
            
               Euroopa Liidu Teataja
            
            
               C 234/10
            
         Euroopa Kohtu (suurkoda) 29. juuni 2010. aasta otsus — Euroopa Komisjon versus Luksemburgi Suurhertsogiriik
   (Kohtuasi C-526/08) (1)
   
   (Liikmesriigi kohustuste rikkumine - Vastuvõetavus - Non bis in idem - Kohtuotsuse seadusjõud - EÜ artikkel 226 ja EÜ artikkel 228 - Kodukorra artikkel 29 - Kohtumenetluse keel - Direktiiv 91/676/EMÜ - Veekogude kaitsmine põllumajandusest lähtuva nitraadireostuse eest - Siseriiklikud meetmed, mis ei ole kooskõlas eeskirjadega väetiste kasutamise ajavahemike, tingimuste ja tehnikate kohta - Minimaalne virtsa ladustamisvõimsus - Väetiste kasutamise keeld tugeva kaldega maa-alal - Väetiste ühtlast ja tõhusat kasutamist kindlustav tehnika)
   2010/C 234/14
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: S. Pardo Quintillán, N. von Lingen ja B. Smulders)
   
      Kostja: Luksemburgi Suurhertsogiriik (esindaja:C. Schiltz, advokaat P. Kinsch)
   
      Ese
   
   Liikmesriigi kohustuste rikkumine — Nõukogu 12. detsembri 1991. aasta direktiivi 91/676/EMÜ veekogude kaitsmise kohta põllumajandusest lähtuva nitraadireostuse eest (EÜT L 375, lk 1; ELT eriväljaanne 15/02, lk 68) artiklite 4 ja 5 koostoimes II lisa punkti A alapunktiga 1, III lisa punkti 1 alapunktiga 1, II lisa punkti A alapunktiga 5, III lisa punkti 1 alapunktiga 2, II lisa punkti A alapunktiga 2 ja II lisa punkti A alapunktiga 6 täielikuks ja nõuetekohaseks täitmiseks vajalike õigus- ja haldusnormide vastu võtmata jätmine — Väetiste põllumajandusmaal kasutamise kord, tingimused ja ajavahemikud — Läga minimaalne ladustamisvõimsus — Väetiste kasutamise keeld tugeva kaldega maa-alal — Põllumajandusmaal väetise ühtlast ja tõhusat kasutamist kindlustav tehnika
   
      Resolutsioon
   
   
               1.
            
            
               Kuna Luksemburgi Suurhertsogiriik ei ole vastu võtnud kõiki õigus- ja haldusnorme, mis on vajalikud nõukogu 12. detsembri 1991. aasta direktiivi 91/676/EMÜ (veekogude kaitsmise kohta põllumajandusest lähtuva nitraadireostuse eest) artiklite 4 ja 5 koostoimes selle direktiivi II lisa punkti A alapunktidega 1, 2, 5 ja 6 ning III lisa punkti 1 alapunktidega 1 ja 2 täitmiseks, siis on Luksemburgi Suurhertsogiriik rikkunud nimetatud direktiivist tulenevaid kohustusi.
            
         
               2.
            
            
               Mõista kohtukulud välja Luksemburgi Suurhertsogiriigilt.
            
         
      (1)  ELT C 44, 21.2.2009.